স্বামী চৈতন্যানন্দর বিরুদ্ধে মুখ খুলছেন একের পর এক ছাত্রী!

ওয়েব ডেস্ক : কখনও ‘বেবি’, আবার কখনও ‘আই লভ ইউ’, বা কখনও ‘আই অ্যাডোর ইউ’- ছাত্রীদেরকে এই ধরণের মেসেজ পাঠাতেন স্বঘোষিত ‘বাবা’ স্বামী চৈতন্যানন্দ সরস্বতী (Swami Chaitanyananda Saraswasti ) ওরফে পার্থসারথি। এমনই তথ্য উঠে এল তদন্তে। অভিযুক্তের বিরুদ্ধে ইতিমধ্যে মুখ খুলতে শুরু করে দিয়েছেন একাধিক ছাত্রী। তাঁরা অভিযোগ করেছেন, স্বঘোষিত ‘বাবা’ তাঁদের উদ্দেশ্যে কু-ইঙ্গিত করতেন।

পুলিশ সূত্রে খবর, ছাত্রীদেরকে পাঠানো সেই সব অশালীন মেসেজ হোয়াটসঅ্যাপ থেকে উদ্ধার করা হয়েছে। এই ঘটনার সূত্রপাত হয়েছিল ২০২৪ সালের অক্টোবর মাসে। এক ছাত্রী এফআইআর করে বলেছিলেন, দিল্লির (Delhi) এক অভিজাত এলাকা বসন্ত কুঞ্জে অবস্থিত আশ্রমের অধীনে একটি ম্যানেজমেন্ট ইনস্টিটিউটে ভর্তি হয়েছিলেন ওই তিনি। তার পরে দীপাবলীর সময় তাঁকে ডেকে পাঠিয়েছিলেন স্বামী চৈতন্যানন্দ (Swami Chaitanyananda Saraswasti ) । আর সেই সময় তাঁর দিকে নাকি অদ্ভুত ভাবে তাকিয়েছিলেন স্বঘোষিত ‘বাবা’। যা তার ভালো লাগেনি বলে অভিযোগ পত্রে জানিয়েছেন ওই ছাত্রী।

আরও খবর : লাদাখ ‘গণবিক্ষোভে’ সোনমকেই দায়ী করল কেন্দ্র

ছাত্রী অভিযোগে আরও জানিয়েছিলেন, হোস্টেলে পড়ে গিয়ে তাঁর পায়ে চোট লেগেছিল। তার বিপোর্ট ওই ‘বাবা’ হোয়াটসঅ্যাপে চেয়ে পাঠিয়েছিলেন। তার পর থেকেই নাকি ওই ছাত্রীকে কু-ইঙ্গিত দিয়ে মেসেজ পাঠাতেন অভিযুক্ত। এর পরে নাকি প্রতিদিন ওই ছাত্রীকে মেসেজ পাঠাতেন অভিযুক্ত ‘বাবা’। এমনকি পোশাক ও শরীর নিয়েও মন্তব্য করতেন বলে অভিযোগ করেছেন ওই ছাত্রী। আর মেসেজের উত্তর না দিলে পাশ না করানো হুমকি দিতেন বলে অভিযোগ।

ওই ছাত্রী আরও অভিযোগ করেন, চলতি বছরের মার্চ মাসে নিজের কোয়ার্টারে ওই ছাত্রীকে ডেকে পাঠান ‘বাবা’। এমনকি শিক্ষাপ্রতিষ্ঠানের তিন মহিলা তাঁকে ‘বাবা’র পাঠানো মেসেজ মুছে দিতে বাধ্য করেছেন বলে অভিযোগ করেছেন ওই ছাত্রী। স্বঘোষিত ‘বাবা’র কাছে ক্ষমা চেয়ে ওই ছাত্রী একটি ইমেল পাঠাতে বাধ্য করা হয় বলে অভিযোগ। আর এই কীর্তি গত ১৬ বছর ধরে ‘বাবা’ করে আসছেন বলে অভিযোগ তদন্তকারীদের। সেই ঘটনার তদন্তে ৫০ জন ছাত্রীর হোয়াটসঅ্যাপ ঘেঁটে সেই সব তথ্য উদ্ধার করেছে পুলিশ (Police)।